อัพเดทดัชนี SET-mai
อัพเดทดัชนี SET-mai
6 มิ.ย. 2559

สรุปภาวะตลาดภาคเช้า : ปรับขึ้นต่อ – SET ปรับขึ้นต่อ ด้วย Sentiment เชิงบวกต่อเนื่องจากปลายสัปดาห์ก่อน ซึ่งสามารถขึ้นทะลุจุดสูงเดิมบริเวณ 1430 จุดได้ โดยเช้านี้มาเคลื่อนไหวบริเวณ 1440-1445 จุด ส่วนตัวเลขจ้างงานสหรัฐที่ต่ำกว่าคาด ซึ่งทำให้ Yield พันธบัตรสหรัฐปรับลดลงและส่งผลต่อ Yield พันธบัตรไทยลดลงตาม ยังไม่ส่งผลกระทบทางด้าน Fund flow (เม็ดเงินย้ายกลับจาก SET สู่ตลาดพันธบัตร) ต่อ SET ทั้งนี้ SET ปิดตลาดภาคเช้าที่ 1445.81 จุด +9.38 จุด หรือ +0.7% ด้วยมูลค่าซื้อขายที่ระดับ 2.2 หมื่นลบ. กลุ่มหลัก ICT และแบงก์ หนุนตลาด ปิดบวก +1.6% และ +1.0% ตามลำดับ ส่วนพลังงานทรงตัว ด้านตลาดภูมิภาคอยู่ในแดนบวก ยกเว้นนิเคอิปรับลงกว่า 1% ตามเงินเยนที่แข็งค่า
กลยุทธ์ที่แนะนำ : ช่วงบ่าย: คาด Upside ในระยะสั้นเริ่มจำกัดที่ 1445-1450 จุด หลังสัญญาณเทคนิคทุกช่วงเวลาเข้าสู่ภาวะ Overbought โดยกรอบล่างในระยะสั้นอยู่ที่ 1438-1440 จุด หากต่ำกว่าคาดจะได้เห็นการชะลอตัวลงมาที่ 1420-1430 จุด ซึ่งประเด็นที่ยังต้องระวังเป็นปัจจัยกดดัน SET คือ Fund flow ที่จะย้ายไปสู่ตลาดตราสารหนี้ หลัง Yield พันธบัตรรัฐบาลกลับมาปรับตัวลดลง กลยุทธ์ แบ่งขายทำกำไรบริเวณ 1445-1450 จุด ส่วนการซื้อเล่นรอบ รอการอ่อนตัวของ SETก่อน ทั้งนี้ หุ้นแนะนำเก็งกำไรตามสัญญาณเทคนิค ได้แก่ RML (รับ 1.54 ต้าน 1.70 cut 1.49) และ SENA (รับ 3.18 ต้าน 3.58 cut 3.08)
 